Ingjald Ørbeck Sørheim

Ingjald Ørbeck Sørheim (1937–2010)«Ingjald Ørbeck Sørheim er død», NRK, 19. september 2010. var en norsk advokat.

Han ble cand.jur. ved Universitetet i Oslo i 1965. Han gjennomførte også Forsvarets russiskkurs.Jon Hustad "Anga SV-topper til Pot" Klassekampen, 18. desember 2006 Som student var han formann (titulert «Formand») i Det Norske Studentersamfund i 1963. Han var dekorert med storkors i studentordenen Den Gyldne Gris, og var skattmester i denne ordenen inntil sin død.

Ørbeck Sørheim var ekspedisjonssjef i Handelsdepartementet 1976–79 og ressursavdelingen i Miljøverndepartementet 1979–82. Han var statssekretær ved Statsministerens kontor i Gro Harlem Brundtlands første regjering i 1981.

I 1982–83 var han administrerende direktør for Studentsamskipnaden i Oslo, i 1983 var han spesialrådgiver i havbruk i Norges Teknisk-Naturvitenskapelige Forskningsråd. Fra 1984 var han privatpraktiserende forretningsadvokat.

Han var sekretær for Ottosenkomiteen som la grunnlaget for et moderne masseutdanningssystem og opprettelsen av distriktshøgskolene.

Ørbeck Sørheim var venn av Arne Treholt, og var en viktig støttespiller i årene etter at Treholt ble dømt for spionasje.Dagbladet.no:Tok farvel med sin nærmeste støttespiller

Han var i ferd med å utgi en essaysamling ved sin død. Den ble utgitt to måneder etter hans død under tittelen Du må ikke tåle.

 Referanser 

 Eksterne lenker 


Kategori:Statssekretærer fra Ap
Kategori:Norske embets- og tjenestemenn
Kategori:Norske advokater
Kategori:Formenn av Det Norske Studentersamfund
Kategori:Personer fra Østre Toten kommune